อุตสาหกรรมการบิน-อาร์ วี คอนเน็กซ์ ร่วมลงนามMOU ซ่อมบำรุงเครื่องบิน
บริษัทอุตสาหกรรมการบิน ลงนามความร่วมมือกับ บ.อาร์ วี คอนเน็กซ์ เพื่อร่วมกันพัฒนาธุรกิจและแลกเปลี่ยนความรู้ เพื่อพัฒนาบุคลากรในอุตสาหกรรมการซ่อมเครื่องบินของไทยเมื่อวันที่ 7 ก.พ.63 บริษัท อุตสาหกรรมการบิน จำกัด (TAI) โดย พล.อ.อ.ศิริพล ศิริทรัพย์ กรรมการผู้จัดการ บริษัท อุตสาหกรรมการบินฯ ได้ร่วมลงนามบันทึกข้อตกลง กับบริษัท อาร์ วี คอนเน็กซ์ จำกัด ในการที่จะร่วมมือกันส่งเสริมและพัฒนาดำเนินธุรกิจซึ่งกันและกัน เพื่อแลกเปลี่ยนความรู้และพัฒนาบุคลากรในอุตสาหกรรมการบินของประเทศไทย ณ ห้องประชุมคงสิทธิ บริษัท อุตสาหกรรมการบินฯทั้งนี้ บริษัท อุตสาหกรรมการบินฯ จัดตั้งโดยมติคณะรัฐมนตรี (ครม.) เมื่อ 23 ก.ย.2546 ซึ่งก้าวเข้าสู่ปีที่ 17 เป็นบริษัทที่มีขีดความสามารถในการซ่อมอากาศยานภาคส่วนราชการ อาทิ กองทัพอากาศ กองทัพบก กองทัพเรือ กองบัญชาการกองทัพไทย รวมถึงสำนักงานตำรวจแห่งชาติ เป็นต้น ตลอดจนภาคส่วนเอกชน อาทิ สายการบินแอร์เอเชีย และเครื่องบินส่วนบุคคล รวมทั้งเตรียมรับงานสายการบินนกแอร์ เป็นต้น สามารถซ่อมบำรุงอากาศยาน (MRO) ทุกระดับอย่างมีประสิทธิภาพตามมาตรฐานสากล ซ่อมบำรุงอุปกรณ์อากาศยานทุกประเภท ซ่อมบริภัณฑ์อากาศยาน ปรับเทียบมาตรฐานเครื่องวัด ซ่อมบำรุงเอวิออนิกส์ รวมทั้งการตรวจสอบพัสดุโดยไม่ทำลาย ซึ่งบริษัทมียุทธศาสตร์การเพิ่มขีดความสามารถของบริษัท อุตสาหกรรมการบิน จำกัด พ.ศ. 2563 – 2565 เพื่อนำไปสู่วิสัยทัศน์ในการเป็น ศูนย์ซ่อมบำรุงอากาศยานมาตรฐานสากลของประเทศไทย โดยคนไทยขณะที่บริษัท อาร์ วี คอนเน็กซ์ จำกัด เป็นบริษัทที่มีขีดความสามารถในการออกแบบ ผลิต ปรับปรุง ดัดแปลง ชิ้นส่วนอากาศยาน และอากาศยานไร้คนขับเพื่อให้อากาศยานมีอายุการใช้งานและตอบสนองภารกิจตามที่ลูกค้าต้องการ ตลอดจนธุรกิจด้านอื่นๆ ที่เกี่ยวข้องกับเทคโนโลยีที่ทันสมัย เช่นการพัฒนาซอฟต์แวร์ ที่ใช้ในกิจการทางทหารหรือที่เกี่ยวข้อง ตลอดจนระบบความปลอดภัยทางไซเบอร์ และดาวเทียม เป็นต้นสำหรับการลงนามในบันทึกข้อตกลงของทั้งสองบริษัทครั้งนี้ ไม่เพียงแต่จะเป็นประโยชน์ต่อทั้งสองฝ่ายด้านการดำเนินการทางธุรกิจเท่านั้น ในอันที่จะร่วมมือกันด้านการซ่อม ประกอบ ดัดแปลง ปรับปรุงอากาศยาน/อากาศยานไร้คนขับ/ดาวเทียม/ไซเบอร์ รวมถึงการแลกเปลี่ยนบุคลากรในแต่ละด้านของทั้งสองบริษัท ที่แต่ละฝ่ายมีความเชี่ยวชาญและชำนาญการร่วมมือของทั้งสองบริษัทครั้งนี้จะก่อให้เกิดประโยชน์ต่ออุตสาหกรรมป้องกันประเทศ โดยฝีมือคนไทยลดการพึ่งพาจากต่างประเทศ เป็นการผลักดันการพัฒนาประเทศตามยุทธศาสตร์ชาติ.
บริษัทอุตสาหกรรมการบิน ลงนามความร่วมมือกับ บ.อาร์ วี คอนเน็กซ์ เพื่อร่วมกันพัฒนาธุรกิจและแลกเปลี่ยนความรู้ เพื่อพัฒนาบุคลากรในอุตสาหกรรมการซ่อมเครื่องบินของไทย
อุตสาหกรรมการบิน,ลงนามความร่วมมือ,MOU,อาร์ วี คอนเน็กซ์,ซ่อมอากาศยาน,อากาศยาน,ซ่อมบำรุงเครื่องบิน,ข่าวทั่วไป